Kalev Koger
Kalev Koger (13. mai 1933 Kooraste vald, Kanepi kihelkond, Võrumaa – 2. august 2003 Kanepi vald, Põlva maakond) oli Eesti NSV haridustegelane. Ta lõpetas 1954. aastal Tartu Õpetajate Seminari ja 1960. aastal kaugõppes Tartu Riikliku Ülikooli ajaloo-keeleteaduskonna. Ta oli 1960. aastast NLKP liige. Ta oli Tallinna Pedagoogilise Instituudi rektor aastatel 1973–1979. Ta on maetud Kanepi uuele kalmistule.